b"\n_START_ARTICLE_\nThe Paliser Case\n_START_SECTION_\nArgument\n_START_PARAGRAPH_\nCassy Cara, \xc3\xa9s una jove cantant filla d'un vell violinista portugu\xc3\xa8s paral\xc2\xb7l\xc3\xadtic que s'enamora de Keith Lennox, un respectable jove que est\xc3\xa0 comprom\xc3\xa8s amb Margaret Austen. La mare de Margaret per\xc3\xb2, vol que ella es casi amb Monty Paliser jove ric i sense escr\xc3\xbapols i aconsegueix trencar el comprom\xc3\xads de la seva filla quan explica que ha presenciat com Cassy sortia de l'apartament de Lennox._NEWLINE_No obstant aix\xc3\xb2, Paliser va al darrere de Cassy, la qua, per tal d'alleujar els problemes financers del seu pare, es compromet a casar-s'hi. De fet, Cassy \xc3\xa9s v\xc3\xadctima d'una cerim\xc3\xb2nia simulada. Ella descobreix l'engany de Paliser massa tard i fuig, per explicar la seva hist\xc3\xb2ria a Lennox. Ella planeja matar Paliser aquella nit a l'\xc3\xb2pera, mentre que, sense ella saber-ho, Lennox ha formulat un pla similar al qual al\xc2\xb7ludeix en el seu club. Aquella nit, Paliser \xc3\xa9s apunyalat i mort, i Lennox \xc3\xa9s acusat del delicte. Per protegir-lo, Cassy es declara culpable del crim, per\xc3\xb2 Lennox nega que la seva declaraci\xc3\xb3 sigui certa. Abans que ning\xc3\xba pugui ser declarat culpable, el pare de Cassy admet que ell va apunyalar Paliser i despr\xc3\xa9s mor d'un atac de cor, exonerant aix\xc3\xad els dos amants."